Ayen i d-yernan d aneggaru : 23 Yunyu 2014.
Ayen yurzen idles s umata : ccna, ssinima, taẓuri,… ama di tmurt n yeqbayliyen neɣ deg umaḍal
Menbeed amennuɣ ɣezzifen ukud waṭṭan, yeffeɣ ṛṛuḥ aneggaru n ucennay Aqbayli BUḤI Eebdelqader di ssbiṭaṛ n temdint tameddit n wass n Lḥed 22 Yunyu. Buḥi ilul ass n 08/ 05/1957 di Bgayet anda i yebda isurifen-is imezwura di ccna ladɣa yessaweḍ almi yettwassen yisem-is di Tmurt n Leqbayel akkit s tezlatin-is mechuṛen am " Andalla-tt ", "Sser n Tebǧawiyin "...atg Buḥi ikemmel ccna xas akken yehlek iseggasen-a ineggura, yessuffeɣ-d aḍebsi aneggaru deg useggas yezrin, anda i d-yewwet deg udabu n Lezzayer akked tṛuẓi deg Tmurt n Yiqbayliyen. Eebdelqader BUḤI ad yeqqim deg wakal n Yemma Guraya anda i yeseedda tudert-is i s-yeččuṛen ul-is s Teqbaylit. (...)
Am useggas yezrin, tiddukla Fransa-Tamurt Taqbaylit ( AFK) tettiki di tfaska n tdukliwin i d-heyya tɣiwant n temdint n Marsay di Tmurt n Fransa deg ufrag n Borelly, ass n 8 ctenber. Tafaska-ya tḥebba ugar n 400 n tdukkliwin. Iswi n leqdic-agi d timlilit n tdukliwin-agi. Yal ta s leqdic-is, yal ta ansi, d acu i d-tewwi i wakken ad ternu kra i yedles i temdint n Marsay akked tmurt n Fransa sumata, iswi n leqdic-aagi daɣen i wakken ad d-sekren assaɣen gar imezdaɣ n temdint-agi. Tameskant n tdukli taqbayli tbeggen-d udem aseklan n Tmurt n Yiqbayliyen; teččur d idlisen yuran s teqbaylit d wid yuran s tefransist. Idlisen yuran s teqbaylit (...)
Tiregwa, tasbeddit takanadit i Tmaziɣt tbereḥ-d s tulɣa n teẓrigt tamezwarut, 2013-2014, n temsizelt n tira n tullisin neɣ Arraz "Belɛid At Ɛli". S weskkar n warraz-a sɣur tasbeddit Tiregwa tebɣa ad terr tajmilt i yiwen wemyaru ameqqran, wagi d Belɛid At Ɛli, i yellan d tigejdit, i yeǧǧan tasekla taqbaylit ad tezger seg timawit ɣer tira. Ass-mi i d-ilul Belɛid, ilul-d i tira. Mi akken i d-yeḥder ad yefren anta tutlayt s wayes-s ara yaru, ɣer ɣur-s iban d tutlayt n yemma-s : Taqbaylit. Gar yeswiyen n warraz-a, d ademmer n yemrura i d-yettnekkaren akken ad ḍefren abrid i d-yenjer Belɛid At Ɛli. Dɣa tagnit tettunefk-asen i wid d tid iḥemmlen tutlayt n Dda (...)
As n 27 di Yebrir 2013, anaẓur aqbayli Nufel Buzebuǧa ineced-d inaẓuren Ɛmar Ɛmarni, s uẓawan-is amelḥan d ttaɣect-is tamsesrart, akked tnaẓuṛt tabulgart Ana Salaẓar s ceḍḥ-is atrar ɣer tegzirt tadanwatt n Fanø i yiwet n trebbawt nekwa-s: Brut-as i Wawal-iw! Amahil n trebbawt-a yettuhegga-d ussan-a yezrin s yeḍrisen n Nufel akked usufeɣ-is ɣer isulas akked uẓawan n Ɛmar d cḍeḥ n Ana. Tamawt belli tarebbawt-a ad tili d tamenzut acku inaẓuren-a ad d-zzin i waṭas n tmura n Urupa. Taɣiwant n Fanø s ugensas-is Henning Kjærgaard akked usqamu n tẓuri adanwat s ugensas-is daɣen Søren Beltoft mudden allalen i ilaqen i yinaẓuren-agi i wakken ad rezfen ɣer yigliyen-nniḍen (...)
Yeddem awal, deg tazwara, unemhal n AAB Omar Fetmouche, akken ad yesnemmer anaẓur-amekla -a ɣef wayen ixeddem d tiɣri-ines ar talwit d tayri deg umaḍal s ttawil n telwihin id yesnulfuy yal tikelt. Si tama-s Boubker Hamsi, yeddem awal, daɣen, akken ad yesnemmer wid iḥeḍren deg umkan, ugar yesnemmer tamurt n Belgique is d-yeldin tiwura-ines asmi i yeffeɣ seg tmurt n Lezzayer, seg mi yesɛa 27 iseggasen ar assa-a. Dɣa, din i tebbaɛzeq ugar tẓuri-ines. Boubeker Hamsi, ilul deg useggas n 1952 deg taddart n Mezgug deg idurar n At Weɣlis, tama n Sidi Aich, di tmurt n iqbayliyen, yextar abrid n tufɣa seg mi yesɛa 27 iseggasen di tudert-ines. Simal (...)
Ad ak-d-snulfuɣ lqanun yefɣen fell-i, win ara k-yarẓen, awal ma yuli-k-id ad ak-d-sbeddeɣ wid ara k-t-isbelɛen, di lḥebs i la d tettrus ndama, ndama n tlalit-ik! Ɣas am kečč wiyaḍ ad ilin, di lḥebs ara d-grin, win i d-yekkan nnig tmara d tamettant ara as-igren irebbi, ɣef wakken i tezriḍ tewɛer tyita n lbaṭel, ɣas lǧǧerḥ ad yeḥlu, ccama ad k-id-smektay. Yal ass. Tiyita n lbaṭel i teɣder ala win tḥuza! Tudert n wemdan ur ɣezifet ara, akka ay tebnna ddunit, am nek am kečč, ur nettidir nnig n lqern. Ayen id aɣ-yesemgarden d tiẓeṭ n wussan akked d terẓeg-nsen; nek fell-i ad iẓiden, acku nnig-k i d-kkiɣ, fell-i ad cebḥen acku d Ṛebbi i yi-fernen, fell-i ad ffuktin (...)
Azul fellawen akken ma tellam, d at wexxam neɣ d inevgawen. Taddart Iḥemziyen, tettwassen si zik, deg Illulen U Malu, s tirruggza d yiles aẓidan. Ttwaɛerḍeɣ‐d ɣur‑s i tikkelt taneggarut, uqvel ad d‑afeɣ iman‐iw d imenfi sɣur adavu amesvaṭli, aseggwas n 2007. Tamurt n Iqvayliyen d tin ara itteklen fell‑as d ttudrin am nettat. Taqvaylit, skud tezdeɣ tudrin, ur tettettu ara laṣel is. Tafaska i d‑svedden Iḥemziyen i tqendurt taqvaylit terna‐d iseɣ i tarwa‐s, i Illulen, i weɣref aqvayli. Am Ǧuwa di Vgayet i tmedyazt, At Hicem i uzeṭṭa, Lemsella i tvexsisin, d wacḥal n tudrin i yettnekkaren ad ssidrent idles aqvayli, Iḥemziyen rnan‐d iseɣ i yiseɣ. (...)
Yezdeɣ wul targit yeqqim Di tergit kemm d asenḍi Tzedɣeḍ ul mebla amqim Nekk berra i tiṭ d imeṭṭi Urǧin iyi-tru tiṭ-im Ukiɣ, ad iyi-teǧǧeḍ xaṭṭi. Iman n umdan yebna s tlata n yiferdisen : « Nekk », « Netta », d « Nnig-nekk ». Yal aferdis yeqqen ɣer yiwen wudem uffir di tmedurt n umdan, yal yiwen seg wigi acu n tiwwura i yetteldi neɣ yettemdal di tudert n yal yiwen. Nekk d tabujrut n lebɣi akked wayen yeenan tillawt d kra i d aɣ-d-yezzin. D Nekk i-yettleqimen ccehwat deg iman n wemdan, d netta i-yesmendigen leɣṛur n tnefsit, yettṛebbin ṭmee, tismin d wayen yefkan anzi ɣer wanect-a. Netta d tafrit i d-yeqqaren ala, d aɣalad yettẓeriben ɣef wallaɣ (...)
Ass amezwaru n tefsut d ass n tmeYra di yal tamiwin n tmurt yeqbayliyen. Tuget skaren deg-s imensi Yef demma, llan daYen wid itteffYen d igrawen Yer yigran akken ad ẓren agama zegzawen, yettwareqmen s yijeǧǧigen yefsan. Iqbayliyen ttmagaren tafsut s uheyyi n yimensi i wumi qqaren : "Aderyis". Aderyis, d isem n yiwen n yimɣi i d-yettemɣayen di teẓgi. Imɣi n uderyis deg-s ddwa i imuḍan irennu di tezmert n wemdan. Γef waya, tteggen s yes imensi i deg ara ččen akk wat uxxam. Ddurt weqbel, Iqbayliyen ttmeslayen, ttemseqsayen ɣef usfugel n tmeɣra n uderyis. Llan wid i tefɣen ɣef yigran d iḥerqan akken ad d-ɣzen iẓuran n uderyis. Am akken daɣen i llan wid (...)
Taqbaylit tekseb tahuski id as igan timadit‑ines , tahuski i d‑yessakkin lejwareḥ n imedyazen-nneɣ si zik ɣer tura. Anect-a yettban d amsari deg awal i d‑yettuɣalen deg yimawen-sen. Zgan cennu : “zzin n teqbaylit !” Amek-it zzin –agi yessazalen amru n wacḥal d amayaru ? Amek i d udem-is ? Anti i d tugniwin sqedcen at wawal akken ad metlen cbaḥa yessergagin ixfawen-sen ? Anti i d lewṣayef-is i yessidiren deg isfra-nsen akken ad as gen leqrar i thuski‑agi i d‑yewwin nneɣma‑s deg yisaffen yenḍen ɣef idurar? Mebɣir cekk d Si Muḥend u Mḥend i d amedyaz n tmeṭṭut taqbaylit ! Ulac win yecnan lewṣayef‑is am netta , mebla adari melba tezweɣ ur (...)
0 | ... | 5 | 10 | 15 | 20 | 25 | 30 | 35 | 40 | 45 | ... | 85
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk fra_Latn fra_Latn kab_Latn ltz_Latn